**Zavod RS za zaposlovanje, Območna služba KRANJ**

**SEPTEMBER 2018**





----------------------------------------------------------------------------------------------------------------------------------------------------

# Delovno aktivno prebivalstvo

**V juliju 2018 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **76.445 delovno aktivnih prebivalcev** (po lokaciji delovnega mesta), kar je za 3.181 oseb oz. 4,3 % več kot julija 2017 (v Sloveniji za 2,9 % več). (Vir: SURS)



Stopnja registrirane brezposelnosti **je julija 2018 znašala 5,2 %** (v Sloveniji 8,0 %). V primerjavi z julijem 2017 se je stopnja registrirane brezposelnosti na tem območju znižala za 0,9 odstotne točke (v Sloveniji znižala za 1,0 odstotne točke).

# Registrirana brezposelnost

****

**Konec septembra 2018 je bilo registriranih 4.570 brezposelnih oseb**, kar je za 536 oseb oz. 10,5 % manj kot septembra 2017 (v Sloveniji za 8,9 % manj). V primerjavi s predhodnim mesecem se je registrirana brezposelnost znižala za 220 oseb oz. 4,6 % (v Sloveniji znižala za 2,8 %).

Ob koncu septembra 2018 je bil **povprečni čas brezposelnosti oseb** 20,9 meseca (v Sloveniji 31,3 meseca).

Zaposlitvene možnosti

**V obdobju od januarja do septembra 2018** so delodajalci Območni službi Kranj sporočili **9.462 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dejavnostih, d. n. (791), čistilci, strežniki in gospodinjski pomočniki ipd. v uradih, hotelih in drugih ustanovah (595), zidarji ipd. (534), natakarji (408), vozniki težkih tovornjakov in vlačilcev (392), drugi delavci za preprosta dela, d. n. (358), kuharji (273), prodajalci (267), kuhinjski pomočniki (202), vzgojitelji in pomočniki vzgojiteljev predšolskih otrok (196), strokovni sodelavci za zdravstveno nego (191), skladiščniki in uradniki za nabavo in prodajo (179), strugarji ipd. (166), vozniki osebnih vozil, taksijev in lahkih dostavnih vozil (154), strokovnjaki za zdravstveno nego (140).

Priliv in odliv iz evidence brezposelnih

**V obdobju od januarja do septembra 2018** se je v evidenco brezposelnih na **novo prijavilo 4.391 oseb**, kar je za 406 oseb oz. 8,5 % manj kot v enakem obdobju lani (v Sloveniji za 7,7 % manj). Med novoprijavljenimi je bilo:

* 431 iskalci prve zaposlitve (60 oseb oz. 12,2 % manj kot v enakem obdobju predhodnega leta),
* 45 oseb, ki so delo izgubile zaradi stečaja oz. likvidacije podjetja (20 oseb oz. 30,8 % manj kot v enakem obdobju predhodnega leta),
* 550 oseb, ki so bile opredeljene kot trajno presežni delavec (151 oseb oz. 21,5 % manj kot v enakem obdobju predhodnega leta),
* 2.501 oseba, ki ji je izteklo delovno razmerje za določen čas (170 oseb oz. 6,4 % manj kot v enakem obdobju predhodnega leta).

V istem obdobju je bilo iz evidence brezposelnih **odjavljenih 5.387 oseb**, kar je za 911 oseb oz. 14,5 % manj kot v enakem obdobju lani (v Sloveniji 15,4 % manj), med njimi **4.003 zaradi zaposlitve**, kar je za 489 oseb oz. 10,9 % manj kot v enakem obdobju predhodnega leta (v Sloveniji 10,8 % manj).

Vključevanje v ukrepe Aktivne politike zaposlovanja

**V obdobju od januarja do septembra 2018** je bila **v ukrepe Aktivne politike zaposlovanja vključena 1.901 oseba,** med njimi:

* 756 v ukrep Usposabljanje in izobraževanje, od tega 320 vključitev brezposelnih oseb v podporne in razvojne programe, 109 v Delovni preizkus, 81 v PUMo Projektno učenje mlajših odraslih;
* 795 v ukrep Spodbude za zaposlovanje, od tega po 374 v Spodbude za zaposlovanje prejemnikov denarnega nadomestila;
* 288 v ukrep Kreiranje novih delovnih mest, od tega 279 v Javna dela;
* 62 v ukrep Spodbujanje samozaposlovanja.

Zavarovanje za primer brezposelnosti

Ob koncu **avgusta 2018** je **1.827 oz. 38,1 % brezposelnih oseb** prejemalo denarno nadomestilo (v Sloveniji 24,9 %). Povprečna višina bruto izplačanega denarnega nadomestila je znašala 715,25 € (v Sloveniji 710,31 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*